ગુજરાતમાં હોશિયાર વિદ્યાર્થીઓએ નબળી આર્થિક સ્થિતિના કારણે ઉચ્ચ શિક્ષણથી વંચિત ન રહેવું પડે તે માટે રાજયના મુખ્યમંત્રી વિજય રૂપાણી દ્વારા એક મહત્વની જાહેરાત કરવામાં આવી છે. જરૂરિયાતમંદ અનાથ બાળકો, વિધવા માતાના સંતાનો, દિવ્યાંગો અને સેના-પોલીસના શહીદ જવાનોના સંતાનોને ઉચ્ચ શિક્ષણ માટે વધુમાં વધુ પાંચ લાખ રૂપિયા સુધીની સહાય આપવામાં આવશે. દરવર્ષે આ પ્રકારના ૨૫૦૦ જેટલા વિદ્યાર્થીઓને આ લાભ આપવામાં આવશે તેવી સ્પષ્ટતા આજે યુનિવર્સિટી કન્વેન્શન સેન્ટરમાં યોજાયેલા એજ્યુકેશન ફેરના ઉદ્દઘાટન સમારંભમાં કરાઈ હતી. સરકાર દ્વારા આયોજિત ત્રણ દિવસના ગ્રાન્ડ એજ્યુકેશન ફેરનો શુક્રવારથી શરૂ થયો છે.